Tannie Siena maak kinderharte baie bly | Netwerk24
Tannie Siena maak kinderharte baie bly
Tannie Siena Charles met van die kinders wat haar jaarlikse Kerspartytjie bygewoon het.Foto: Sonya Olivier
Meer as 300 kinders het Dinsdag 10 Desember in Kylemore by tannie Siena Charles en haar hardwerkende span se jaarlikse Kerspartytjie gekuier, geëet en feesgevier.
“Dit is vir my elke jaar ’n hoogtepunt en ’n voorreg om vir die kinders van Kylemore ’n partytjie te kan aanbied. Ek kan dit nie doen sonder die hulp van ander nie en daarom wil ek baie dankie se vir my span vrywilligers wat so getrou vir my help,” sê tannie Siena.
“Baie dankie ook aan ons skenkers, Shanaé Lawrence, ’n Kylemore-inwoner wat al ’n lang pad saam met my stap, en dan ook vir Nedbank se Trots op my Dorp-program en Ranyaka vir jul onder­steuning die afgelope drie jaar. Die partytjie het baie gegroei. Mag die Here al ons skenkers seën sodat hulle ook van krag tot krag kan gaan.”
Tannie Siena is ’n bekende gesig in Stellenbosch. Eikestadnuus het in Junie vanjaar met haar oor haar sopkombuis gepraat.